હવે આને કરમની કઠણાઈ કહો કે, કુદરતી ન્યાય કહો. ક્રૂડ ઓઇલનું આંતરરાષ્ટ્રીય બજાર વર્ષ 2018 પૂરું થાય એ પહેલાં તો ભડકે બળ્યું. એક તરફ અમેરિકા પોતાના સ્વાર્થ ખાતર આખા જગતનું નાક દબાવી રહ્યું છે. તેના કારણે ક્રૂડ ઓઇલ ઉત્પન્ન કરનારા ઇરાન અને સાઉદી અરેબિયા પર દબાણ વધી રહ્યું છે અને ક્રૂડ ઓઇલના ભાવ આસમાને આંબવા જઈ રહ્યા છે. અત્યારે ક્રૂડ ઓઇલ પ્રતિ બેરલ 86 ડોલરથી 90 તરફ ગતિ કરી રહ્યું છે. જે આંતરરાષ્ટ્રીય નિષ્ણાતો ક્રૂડ ઓઇલના ભાવ પર ચાંપતી નજર રાખીને બેસે છે તેમણે એવી આગાહી કરી છે કે 2019માં ક્રૂ઼ડ ઓઇલનો ભાવ 100 કે 110 ડોલરની આગળ નીકળે તેવી શક્યતાઓ નકારી શકાતી નથી. નિષ્ણાતોની આ આગાહી સત્તારૂઢ મોદી સરકારને ન ગમે, પણ આંતરરાષ્ટ્રીય બજાર પર ઘેરાયેલા વાદળો તો આવા જ સંકેત આપે છે. સવાલ એ છે કે ત્યારે આપણું શું થશે?